open-index/open-wikipedia-markdown huggingface dataset:
Route 66

250px|μικρογραφία|Το σύμβολο του αυτοκινητόδρομου
**Route 66** ή **US Highway 66**, ήταν ένας από τους αρχικούς αυτοκινητόδρομους στο σύστημα εθνικών οδών των ΗΠΑ. Ιδρύθηκε στις 11 Νοεμβρίου 1926, με τις πινακίδες να τοποθετούνται το επόμενο έτος.  Ο αυτοκινητόδρομος, ο οποίος έγινε ένας από τους πιο διάσημους δρόμους στις Ηνωμένες Πολιτείες, ξεκινούσε αρχικά από το Σικάγο, το Ιλινόις, μέσω του Μισούρι, του Κάνσας, της Οκλαχόμα, του Τέξας, του Νέου Μεξικού και της Αριζόνα, πριν τερματίσει στη Σάντα Μόνικα του Λος Άντζελες, καλύπτοντας συνολικά 3.940 χιλιόμετρα.

Το US 66 χρησίμευσε ως κύρια οδική αρτηρία για όσους ταξίδευαν δυτικά, ειδικά κατά τη διάρκεια της δεκαετίας του 1930.

Οι άνθρωποι που δραστηριοποιούνται στη διαδρομή, απολαμβάνουν τα προνόμια της αυξανόμενης δημοτικότητας του αυτοκινητόδρομου.

Καταργήθηκε επίσημα από το σύστημα εθνικών οδών των Ηνωμένων Πολιτειών το 1985 και αντικαταστάθηκε στο σύνολό του από τμήματα του συστήματος διαπολιτειακών αυτοκινητοδρόμων. Ορισμένα τμήματα του δρόμου που περνούσαν από το Ιλινόις, το Μιζούρι, το Νέο Μεξικό και την Αριζόνα έχουν χαρακτηριστεί ως ιστορικά "Historic Route 66".

## Παραπομπές



## Βιβλιογραφία

*  Entire issue about Route&nbsp;66.
* 
* 
* 
* 
* 
*
* 
* 
* 
* 
* 
* 

Κατηγορία:Λεωφόρος
Κατηγορία:Αυτοκινητόδρομοι των ΗΠΑ
Γιόχαν Γκόττφριντ Σάντο

Ο **Γιόχαν Γκόττφριντ Σάντο** (γερμ. *Johann Gottfried Schadow*, προφέρεται *schado*, 1764 - 1850 ό.π.) ήταν Πρώσος σκιτσογράφος και ο σημαντικότερος γλύπτης του γερμανικού κλασικισμού. Περίφημα έργα του είναι ο τάφος του κόμη φον ντερ Μαρκ (1790), η το τέθριππο στην Πύλη του Βρανδεμβούργου (1793) και το διπλό άγαλμα των πριγκιπισσών Φριντερίκε και Λουίζ φον Μεκλένμπουργκ-Στρέλιτς (1797). Θεωρείται ο ιδρυτής της Σχολής Γλυπτικής του Βερολίνου. Στους μαθητές του συγκαταλλέγονται οι Christian Friedrich Tieck, Christian Daniel Rauch, Ridolfo Schadow, Emil Wolff και Theodor Kalide.

## Παραπομπές


## Εξωτερικοί σύνδεσμοι
* 

Κατηγορία:Γερμανοί γλύπτες
Κροκεές Λακωνίας

Οι **Κροκεές** είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκουν στην *Κοινότητα Κροκεών* και υπάγονται στη *Δημοτική Ενότητα Κροκεών*, του Δήμου Ευρώτα.

## Υψόμετρο - πληθυσμός
Οι Κροκεές βρίσκονται σε υψόμετρο 307 μέτρων και έχουν πληθυσμό 1.140 κατοίκων, σύμφωνα με την Απογραφή του 2011.

## Δημοτική Ενότητα Κροκεών

## Διοικητικές μεταβολές

## Παραπομπές


## Εξωτερικοί σύνδεσμοι
* KROKEES.GR (ιστότοπος krokees.gr)
* krokeai.gr (ιστότοπος krokeai.gr)
* ΚΡΟΚΕΕΣ (KRK), Κωμόπολη, ΚΡΟΚΕΕΣ (GREEK TRAVEL PAGES)

Κατηγορία:Κωμοπόλεις της περιφερειακής ενότητας Λακωνίας
Κατηγορία:Δήμος Ευρώτα
Αρμενική συνοικία της παλαιάς Ιερουσαλήμ

thumb|Η Αρμενική Συνοικία, χωρίς την περιοχή που το Ισραήλ θεωρεί μέρος της Εβραϊκής Συνοικίας. Το συγκρότημα του Πατριαρχείου (ανοιχτό γκρι) περιλαμβάνει τον Καθεδρικό Ναό του Αγίου Ιακώβου (σκούρο γκρι).

Η **Αρμενική Συνοικία** (, · , *Ha-Rova ha-Armeni*· , *Harat al-Arman*) είναι μία από τις τέσσερεις συνοικίες της περιτειχισμένης Παλαιάς Πόλεως της Ιερουσαλήμ. Βρίσκεται στη νοτιοδυτική γωνία της Παλαιάς Πόλεως και μπορεί να προσεγγιστεί μέσω της Πύλης της Σιών και της Πύλης της Ιόππης. Καταλαμβάνει έκταση 0,126 τ.χλμ., που είναι το 14% του συνόλου της Παλαιάς Πόλεως. Το 2007, είχε πληθυσμό 2.424 κατοίκους (6,55% του συνόλου της Παλαιάς Πόλεως). Και στα δύο κριτήρια, είναι συγκρίσιμη με την Εβραϊκή Συνοικία. Η Αρμενική Συνοικία χωρίζεται από τη Χριστιανική Συνοικία από την οδό Ντάβιντ (Σουκ ελ-Μπαζάαρ) και από την Εβραϊκή από την οδό Χαμπάντ (Σουκ ελ-Χουσούρ).

Η αρμενική παρουσία στην Ιερουσαλήμ χρονολογείται από τον 4ο αιώνα μ.Χ., όταν η Αρμενία υιοθέτησε τον χριστιανισμό ως εθνική θρησκεία και οι Αρμένιοι μοναχοί εγκαταστάθηκαν στην Ιερουσαλήμ. Ως εκ τούτου, θεωρείται η παλαιότερη ζωντανή κοινότητα της διασποράς εκτός της πατρίδας των Αρμενίων. Σταδιακά, η συνοικία αναπτύχθηκε γύρω από τη Μονή του Αγίου Ιακώβου - η οποία δεσπόζει στην συνοικία - και πήρε τη σύγχρονη μορφή της κατά τον 19ο αιώνα. Το μοναστήρι στεγάζει το Αρμενικό Πατριαρχείο Ιεροσολύμων της Αρμενικής Αποστολικής Εκκλησίας, το οποίο ιδρύθηκε ως επισκοπή τον 7ο αιώνα μ.Χ. Το πατριαρχείο είναι ο εκ των πραγμάτων διαχειριστής της συνοικίας και λειτουργεί ως «μικροκράτος πρόνοιας» για τους Αρμένιους κατοίκους. Η αρμενική κοινότητα βρίσκεται σε παρακμή από τα μέσα του 20ού αιώνα και κινδυνεύει άμεσα να εξαφανιστεί, σύμφωνα με τον Μπερτ Βωξ.

Αν και τυπικά χωρισμένοι από τους Ελληνορθόδοξους και τους Λατίνους (Καθολικούς) Χριστιανούς, οι Αρμένιοι θεωρούν ότι η συνοικία τους είναι μέρος της Χριστιανικής Συνοικίας. Τα τρία χριστιανικά πατριαρχεία της Ιερουσαλήμ και η κυβέρνηση της Αρμενίας εξέφρασαν δημόσια την αντίθεσή τους σε οποιαδήποτε πολιτική διαίρεση των δύο συνοικιών. Οι κεντρικοί λόγοι για την ύπαρξη μιας ξεχωριστής Αρμενικής Συνοικίας είναι ο μιαφυσιτισμός και η ξεχωριστή γλώσσα και ο πολιτισμός των Αρμενίων, οι οποίοι, σε αντίθεση με την πλειοψηφία των Χριστιανών στην Ιερουσαλήμ (επίσης στο Ισραήλ και την Παλαιστίνη), δεν είναι ούτε Άραβες ούτε Παλαιστίνιοι.

## Παραπομπές


Κατηγορία:Παλαιά Πόλη Ιεροσολύμων
Μουσουλμανική συνοικία της Ιερουσαλήμ

Η **Μουσουλμανική Συνοικία** ( *Ḥāraṫ al-Muslimīn*;   *Ha-Rovah ha-Muslemi*) είναι μία από τις τέσσερεις συνοικίες της αρχαίας, περιτειχισμένης Παλαιάς Πόλεως της Ιερουσαλήμ. Καλύπτει 31 εκτάρια του βορειοανατολικού τομέα της Παλαιάς Πόλεως. Η συνοικία είναι η μεγαλύτερη και η πολυπληθέστερη και εκτείνεται από την Πύλη των Λεόντων στα ανατολικά, κατά μήκος του βόρειου τείχους του Όρους του Ναού στα νότια, μέχρι τη διαδρομή Πύλης της Δαμασκού-Δυτικού Τείχους στα δυτικά. Η Οδός του Μαρτυρίου ξεκινά στη συνοικία.

Ο πληθυσμός της Μουσουλμανικής Συνοικίας είναι 22.000 κάτοικοι.

## Παραπομπές


Κατηγορία:Παλαιά Πόλη Ιεροσολύμων
Ντικ Τρέισι

**Ντικ Τρέισι** (**Dick Tracy**) είναι φανταστικός χαρακτήρας ενός αστυνομικού ντετέκτιβ, ο βασικός πρωταγωνιστής της ομώνυμης Αμερικανικής εικονογραφημένης σειράς (κόμικς), που δημιούργησε ο Chester Gould (1900 – 1985) το 1931. Ο Τρέισι είναι ένας σκληρός, όσο και ευρηματικός επιθεωρητής, που χρησιμοποιεί προηγμένες μεθόδους για την αντιμετώπιση των εγκληματιών. Η σειρά πραγματοποίησε την πρώτη της εμφάνιση στις 4 Οκτωβρίου 1931 στην εφημερίδα *Detroit Mirror*, μέσω του εκδοτικού οίκου Chicago Tribune New York News Syndicate. Ο Gould έγραφε το σενάριο και εικονογραφούσε την ιστορία, έως το 1977, όταν άλλοι καλλιτέχνες ανέλαβαν τη συνέχειά της, έως και σήμερα. Η σειρά είχε μεταφερθεί και στο ραδιόφωνο τις δεκαετίες του ’30 και ’40, με διάφορους ηθοποιούς φωνής να υποδύονται το βασικό ρόλο. Μεταφέρθηκε επίσης στο σινεμά (1990) με το Γουόρεν Μπίτι να ενσαρκώνει το ρόλο .
## Παραπομπές


Τρεισι Ντικ
Χριστιανική συνοικία της παλαιάς Ιερουσαλήμ

Η **Χριστιανική Συνοικία** (, ) είναι μία από τις τέσσερεις συνοικίες της περιτειχισμένης Παλαιάς Πόλεως της Ιερουσαλήμ, οι άλλες τρεις είναι η Εβραϊκή Συνοικία, η Μουσουλμανική Συνοικία και η Αρμενική Συνοικία. Η Χριστιανική Συνοικία βρίσκεται στη βορειοδυτική γωνία της Παλαιάς Πόλεως, εκτεινόμενη από τη Νέα Πύλη στα βόρεια, κατά μήκος του Δυτικού Τείχους της Παλαιάς Πόλεως μέχρι την Πύλη της Ιόππης, κατά μήκος της διαδρομής Πήλη της Ιόππης-Δυτικό Τείχος στο νότο. Συνορεύει με την Εβραϊκή και την Αρμενική Συνοικία, μέχρι την Πύλη της Δαμασκού στα ανατολικά, όπου συνορεύει με τη Μουσουλμανική Συνοικία. Η Χριστιανική Συνοικία περιέχει περίπου 40 χριστιανικούς ιερούς τόπους. Μεταξύ αυτών είναι ο Ναός της Αναστάσεως, ένα από τα ιερότερα μέρη του Χριστιανισμού. Οι περισσότεροι κάτοικοί της είναι Παλαιστίνιοι Χριστιανοί.

## Παραπομπές


Κατηγορία:Παλαιά Πόλη Ιεροσολύμων
Εβραϊκή συνοικία της παλαιάς Ιερουσαλήμ

Η **Εβραϊκή Συνοικία** (, *HaRova HaYehudi*; , *Harat al-Yehud*) είναι μία από τις τέσσερεις παραδοσιακές συνοικίες της Παλαιάς Πόλεως της Ιερουσαλήμ (μέρος της Ανατολικής Ιερουσαλήμ που έχει καταληφθεί από το Ισραήλ). Η περιοχή έκτασης 116.000 τετραγωνικών μέτρων βρίσκεται στο νοτιοανατολικό τμήμα της περιτειχισμένης πόλης και εκτείνεται από την Πύλη της Σιών στα νότια, κατά μήκος της Αρμενικής Συνοικίας στα δυτικά, μέχρι την Οδό της Αλύσεως στα βόρεια και εκτείνεται μέχρι την Δυτικό Τείχος και το Όρος του Ναού στα ανατολικά. Στις αρχές του 20ού αιώνα, ο εβραϊκός πληθυσμός της συνοικίας έφτανε τους 19.000.

Η συνοικία κατοικείται από περίπου 2.000 κατοίκους και φιλοξενεί πολυάριθμα γιεσίβα και συναγωγές, με κυριότερη την Συναγωγή Χουρβά, που καταστράφηκε πολλές φορές και επανεγκαινιάστηκε το 2010.

## Παραπομπές


Κατηγορία:Παλαιά Πόλη Ιεροσολύμων
Χόκεϊ επί πάγου στους Χειμερινούς Ολυμπιακούς Αγώνες 1924

thumb|295px|Αθλητές από την ομάδα του Καναδά που κατέκτησε το χρυσό μετάλλιο.
Στους **[[Χειμερινοί Ολυμπιακοί Αγώνες 1924|Χειμερινούς Ολυμπιακούς Αγώνες του 1924]]** διεξήχθη τουρνουά **[[χόκεϊ επί πάγου]]** ανδρών για δεύτερη φορά στην ιστορία των Ολυμπιακών Αγώνων. Συνολικά, 82 αθλητές από 8 χώρες έλαβαν μέρος στους αγώνες που διεξήχθησαν το διάστημα 28 Ιανουαρίου - 3 Φεβρουαρίου 1924 στο παγοδρόμιο του Ολυμπιακού Σταδίου του Σαμονί στη Γαλλία.

Ο Καναδάς εκπροσωπήθηκε από μία ομάδα πρώην στρατιωτικών του Α΄ Παγκοσμίου Πολέμου, οι οποίοι είχαν ιδρύσει τον σύλλογο Τορόντο Γκράνιτς. Άρχισαν να αγωνίζονται στην Ένωση Χόκεϊ του Οντάριο από το 1919, κέρδισαν κάποια σημαντικά κύπελλα το διάστημα 1920-1923 και έτσι επιλέχθηκαν ως η ομάδα που θα εκπροσωπούσε τη χώρα στο Σαμονί. Εκεί, σημείωσαν την καλύτερη πορεία που έχει πραγματοποιήσει ομάδα χόκεϊ επί πάγου σε μία Ολυμπιάδα έως και σήμερα, καθώς επικράτησαν των αντιπάλων τους με συνολικό σκορ 110-3.

Στον προκριματικό γύρο νίκησαν την Τσεχοσλοβακία με 30-0, τη Σουηδία με 22-0, τη Μεγάλη Βρετανία με 19-2 και την Ελβετία με 33-0. Η μόνη ομάδα που κατάφερε να τους δυσκολέψει σε ένα βαθμό ήταν οι Ηνωμένες Πολιτείες στον τελικό γύρο (6-1). Μάλιστα, σύμφωνα με τον μύθο, ο Καναδός τερματοφύλακας Τζακ Κάμερον είχε τόσο λίγα πράγματα να κάνει στους αγώνες, που συχνά έκανε πατινάζ μέχρι τις κερκίδες για να συζητήσει με όποιες ελκυστικές κυρίες έβρισκε στο κοινό. Κορυφαίος της ομάδας ήταν ο Χάρι Γουάτσον, ο οποίος σημείωσε 13 γκολ ενάντια στην Ελβετία και την Τσεχοσλοβακία και συνολικά 37 γκολ στο τουρνουά, επιδόσεις που αποτελούν ρεκόρ στους Χειμερινούς Ολυμπιακούς Αγώνες μέχρι και σήμερα.

## Συμμετέχουσες χώρες
Οι οκτώ χώρες που συμμετείχαν είναι οι εξής (σε παρένθεση ο αριθμός των αθλητών που συμμετείχαν έστω σε έναν αγώνα):

*  Βέλγιο (10)
*  Γαλλία (12)
* 20px|border|Ελβετία Ελβετία (11)
*  Ηνωμένες Πολιτείες (9)
* 20px|border|Καναδάς Καναδάς (9)
*  Μεγάλη Βρετανία (10)
*  Σουηδία (10)
*  Τσεχοσλοβακία (11)

## Αποτελέσματα
### Προκριματικός γύρος
#### 1ος όμιλος

#### 2ος όμιλος

### Τελικός γύρος
Μεταφέρθηκαν τα αποτελέσματα των αγώνων Καναδάς - Σουηδία και Ηνωμένες Πολιτείες - Μεγάλη Βρετανία από τον προκριματικό γύρο.

## Τελική κατάταξη
thumb|300px|30/01/1924: Στιγμιότυπο από τον αγώνα Ηνωμένες Πολιτείες - Γαλλία (22-0).
thumb|300px|01/02/1924: Φάση από τον αγώνα Καναδάς - Μεγάλη Βρετανία (19-2).
thumb|300px|03/02/1924: Στιγμιότυπα από τον αγώνα Καναδάς - Ηνωμένες Πολιτείες (6-1) που έκρινε το χρυσό μετάλλιο.

## Πρώτοι σκόρερ

## Πίνακας μεταλλίων

## Παραπομπές


## Εξωτερικοί σύνδεσμοι

* 
* 

Κατηγορία:Αθλήματα Χειμερινών Ολυμπιακών Αγώνων 1924
1924
Ολλανδική Ινδία

Η **Ολλανδική Ινδία** αποτελούνταν από τους οικισμούς και τους εμπορικούς σταθμούς της Ολλανδικής Εταιρείας Ανατολικής Ινδιών στην ινδική υποήπειρο. Ο ορισμός έχει περισσότερο μια γεωγραφική έννοια, καθώς δεν υπήρξε μία ενιαία πολιτική αρχή για τη διακυβέρνηση της Ολλανδικής Ινδίας. Ο όρος Ολλανδικές Ινδίες, από την άλλη, ανταποκρίνεται στις Ολλανδικές Ανατολικές Ινδίες (σημερινή Ινδονησία) και στις Ολλανδικές Δυτικές Ινδίες (σημερινό Σουρινάμ και Ολλανδικές Αντίλλες). Ωστόσο, η περιοχή της Ολλανδικής Ινδίας διαιρέθηκε από τους Ολλανδούς στις επαρχίες Ολλανδική Κεϋλάνη και Ολλανδικό Κορομαντέλ, στην εντολή Ολλανδικό Μαλαμπάρ και στα διευθυντήρια Ολλανδική Βεγγάλη και Ολλανδικό Σουράτε.

## Ιστορία
Η ολλανδική παρουσία στην ινδική υποήπειρο διήρκεσε από το 1605 έως το 1825. Οι έμποροι της Ολλανδικής Εταιρείας Ανατολικής Ινδιών εγκαταστάθηκαν για πρώτη φορά στο Ολλανδικό Κορομαντέλ, κυρίως στο Πουλικάτ, καθώς έψαχναν υφάσματα για ανταλλαγή με τα μπαχαρικά που εμπορεύονταν στις Ανατολικές Ινδίες. Το Ολλανδικό Σουράτε και η Ολλανδική Βεγγάλη ιδρύθηκαν το 1616 και το 1627 αντίστοιχα. Όταν οι Ολλανδοί κατέκτησαν την Κεϋλάνη από τους Πορτογάλους το 1656, απέκτησαν τα πορτογαλικά οχυρά στην ακτή του Μαλαμπάρ πέντε χρόνια αργότερα, καθώς και οι δύο περιοχές ήταν σημαντικές παραγωγοί μπαχαρικών και βοήθησαν ώστε να δημιουργηθεί ένα ολλανδικό μονοπώλιο στις εμπορικές συναλλαγές επί των μπαχαρικών.

Εκτός από τα κλωστοϋφαντουργικά προϊόντα, τα αντικείμενα που εμπορεύθηκαν στην Ολλανδική Ινδία περιλάμβαναν πολύτιμους λίθους, βαφές και μετάξι από όλη την Ινδική Χερσόνησο, νίτρο και όπιο από την Ολλανδική Βεγγάλη και πιπέρι από το Ολλανδικό Μαλαμπάρ. Ινδοί σκλάβοι εισήχθησαν στα Νησιά των Μπαχαρικών και στην Αποικία του Ακρωτηρίου της Καλής Ελπίδας.

Κατά το δεύτερο μισό του 18ου αιώνα, οι Ολλανδοί έχασαν σταδιακά την επιρροή τους στην περιοχή της ινδικής υποηπείρου. Με τις Επιστολές του Κιου παραχωρήθηκαν όλες οι ολλανδικές ινδικές αποικίες στους Βρετανούς, για να αποτραπεί η κατάκτησή τους από τους Γάλλους. Αν και το  Ολλανδικό Κορομαντέλ και η Ολλανδική Βεγγάλη επανήλθαν στην ολλανδική κυριαρχία με την Αγγλο-Ολλανδική Συνθήκη του 1814, επέστρεψαν στη βρετανική κυριαρχία με την Αγγλο-Ολλανδική Συνθήκη του 1824. Σύμφωνα με τους όρους της τελευταίας συνθήκης, όλες οι μεταβιβάσεις ιδιοκτησιών και εγκαταστάσεων επρόκειτο να πραγματοποιηθούν την 1η Μαρτίου 1825. Ως τα μέσα του 1825, έτσι, οι Ολλανδοί είχαν χάσει και τις τελευταίες εμπορικές τους θέσεις στην Ινδία.

## Νομισματοκοπία

Την περίοδο κατά την οποία οι Ολλανδοί δραστηριοποιούνταν εμπορικά στην Ινδία, λειτούργησαν διάφορα νομισματοκοπεία. Τα σημαντικότερα βρίσκονταν στο Κοτσί, το Ματσιλιπατνάμ, το Ναγκαπατάμ, το Ποντιτσέρι(τα χρόνια 1693-98) και το Πουλικάτ. Όλα τα νομίσματα διαμορφώθηκαν με βάση την τοπική νομισματική παράδοση και οι επιγραφές τους ήταν στις δραβιδικές γλώσσες.

## Παραπομπές



Κατηγορία:Ευρωπαϊκός αποικισμός της Ασίας
Κατηγορία:Πρώην αποικίες στην Ασία
Κατηγορία:Πρώην ολλανδικές αποικίες
Ζαν-Μαρί Πφαφ

Ο **Ζαν-Μαρί Πφαφ** (*Jean-Marie Pfaff*, γεννήθηκε 4 Δεκεμβρίου 1953) είναι Βέλγος πρώην διεθνής τερματοφύλακας, ο κορυφαίος στην ιστορία της χώρας του και ένας από τους κορυφαίους Ευρωπαίους της δεκαετίας του 1980.  Έχει ονομαστεί από τον Πελέ ως ένας από τους 125 εν ζωή Καλύτερους Ποδοσφαιριστές (2004).

## Τα πρώτα χρόνια
Ξεκίνησε την αγωνιστική του σταδιοδρομία στην ΚΣΚ Μπέβερεν (από την ηλικία των 16 ετών, φτάνοντας σε 300 συμμετοχές, κατακτώντας ένα πρωτάθλημα Β’ κατηγορίας, ένα πρωτάθλημα Βελγίου και ένα Κύπελλο), όπου τον ανακάλυψε ο Ούρμπεν Μπραμς και τον έφερε στην ομάδα το 1972. Αναδείχτηκε κορυφαίος Βέλγος ποδοσφαιριστής (1978). Αγωνίστηκε και στη Μπούντεσλιγκα (1982 – 1988) με τα χρώματα της Μπάγερν Μονάχου (156 συμμετοχές), με την οποία κατέκτησε τρία τρόπαια πρωταθλητή Δυτικής Γερμανίας και δύο Κύπελλα.

## Εθνική Ομάδα
Πήρε μέρος, ως βασικός υπερασπιστής της εστίας της Εθνικής Ομάδας του Βελγίου στις διοργανώσεις των Παγκοσμίων Κυπέλλων του 1982 (Ισπανίας) και του 1986 (Μεξικό). Αγωνίστηκε σε 64 επίσημους αγώνες της Εθνικής Βελγίου. Έπαιξε, επίσης, στα Ευρωπαϊκά Πρωταθλήματα Ποδοσφαίρου του 1980 και του 1984. To 1987 αναδείχθηκε κορυφαίος τερματοφύλακας του κόσμου από την IFFHS.

## Τα πρόσφατα χρόνια
Ύστερα από την θητεία του στη Γερμανία, ο Πφαφ έπαιξε για λίγο στους συλλόγους της Λιρς (μία σεζόν) και της Τράμπζονσπορ (επίσης ένας έτος). Μετά το πέρας της αγωνιστικής του σταδιοδρομίας ανέλαβε για σύντομο διάστημα την τεχνική ηγεσία της Οστάνδης, ωστόσο αργότερα στράφηκε στην τηλεόραση, πρωταγωνιστώντας, αυτός και τα υπόλοιπα μέλη της οικογένειάς του, σε τηλεοπτικές παραγωγές (reality).

## Τίτλοι και διακρίσεις
**Μπέβερεν**
* Πρωτάθλημα Βελγίου : 1978–79
* Κύπελλο Βελγίου : 1977–78
* Σούπερ Καπ Βελγίου : 1979
**Μπάγερν Μονάχου**
* Μπουντεσλίγκα (3): 1984–85 , 1985–86 , 1986–87
* Κύπελλο Γερμανίας (DFB-Pokal) (2): 1983–84 , 1985–86

**Ατομικές διακρίσεις**
* Βελγικό Χρυσό Παπούτσι : 1978 
* Βελγικό Βραβείο Αθλητικής Αξίας : 1980  
* Καλύτερη Ομάδα του Παγκοσμίου Κυπέλλου FIFA : 1986 
* IFFHS Καλύτερος Τερματοφύλακας της χρονιάς στον κόσμο : 1987 
* Βελγικό Χρυσό Παπούτσι του 20ού Αιώνα (1995): 6ος 
* Platina Eleven (Καλύτερη ομάδα σε 50 χρόνια νικητές χρυσού παπουτσιού) (2003) 
* FIFA 100 (2004) 
* Βραβείο Golden Foot Legends : 2014
* IFFHS Τερματοφύλακας του 20ού αιώνα (2000): 16ος 

## Παραπομπές


## Εξωτερικοί σύνδεσμοι

Κατηγορία:Βέλγοι ποδοσφαιριστές
Κατηγορία:Βέλγοι τερματοφύλακες
Κατηγορία:Τερματοφύλακες ποδοσφαιριστές 
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Μπάγερν Μονάχου 
Κατηγορία:Ποδοσφαιριστές ΚΣΚ Μπέβερεν
Κατηγορία:Ποδοσφαιριστές Λιρς ΣΚ 
Κατηγορία:Ποδοσφαιριστές Τραμπζονσπόρ 
Κατηγορία:Ποδοσφαιριστές Ευρωπαϊκού Πρωταθλήματος  1980
Κατηγορία:Ποδοσφαιριστές Ευρωπαϊκού Πρωταθλήματος  1984
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Παγκοσμίου Κυπέλλου 1986
Τέρι Πάτρικ

Ο **Τέρι Πάτρικ** (**Terence ‘Terry’ Patrick**, Romford, Essex, Ηνωμένο Βασίλειο, 1929 – 1996) ήταν Βρετανός καλλιτέχνης, εικονογράφος και δημιουργός κόμικς, κυρίως περιπέτειας, επιστημονικής φαντασίας και πολεμικής θεματολογίας. Μεγάλωσε στο Ilford και άρχισε τη σταδιοδρομία του ως συνεργαζόμενος της εκδοτικής εταιρείας *Amalgamated Press*, ακολούθως δε ανέλαβε τακτικός συνεργάτης των εικονογραφημένων σειρών που εξέδιδε η εταιρεία *DC Thomson*. Αποσύρθηκε από το χώρο το 1991, καθώς προσβλήθηκε από τη νόσο Alzhimer, για να φύγει, τελικά, από τη ζωή μία πενταετία μετά σε ηλικία 67 ετών.
## Το ξεκίνημα
Το 1950 ο Πάτρικ, από κοινού με το συνάδελφό του και παιδικό φίλο Ρον Έμπλετον πήραν μέρος σε έναν καλλιτεχνικό διαγωνισμό της εταιρείας DC Thomson, καταλαμβάνοντας ο δεύτερος την πρώτη θέση και ο Τέρι τη δεύτερη ενώ ο Kenneth Hunter κατετάγη τρίτος. Μαζί και με τον επίσης σχεδιαστή, Τζέιμς Μπλιτς δημιούργησαν ένα στούντιο στο πατρικό του σπίτι και άρχισαν να σχεδιάζουν κόμικς για έναν μικρό εκδοτικό οίκο του Λονδίνου, ονόματι Scion επιμελούμενοι της σειράς «The Sea Devil» (1952). Αργότερα, στράφηκαν στην εταιρεία Amalgamated Press, αναζητώντας καλύτερες συνεργασίες. 
## Επιλεγμένη εργογραφία
Ο Πάτρικ εργάστηκε για τα περιοδικά έντυπα, μεταξύ άλλων, Commando, Ace High Western Comic (της Trapps-Holmes Ltd), Super Detective Library, Express Weekly, The Rover, The Beezer, The Hotspur, Warlord, Bullet, The Crunch, The Beano, The Topper, Spike, The Victor, The Lion κ.α. δημιουργώντας σειρές, όπως «Rick Random and the Mystery of the Milky War», «Cassidy», «Kelly’s Choppers», «Journey into Space», «The Black Sapper», «Space Patrol», «The Arch of Time», «Red Star Robinson», «Zigimar – Master Spy», «The Phantom Pilot», «Killer Kane», «The Falklands File», «Starhawk», «The Queen’s Highway», «The Danger Bus», «Deep-Sea Danny’s Iron Fish», «Thunder Gunn», «Klanky», «The Smasher», «Round the World with the Bushwhacker», «The Spacewhalker», «The Great Invasion Mystery», «Bushboy», «The Deadly Dwarf of Drayton’s Circus», «Digger Dan» κ.α. Διακρινόταν για την ευχέρειά του στην απεικόνιση σκηνών ζωικού βασιλείου, μηχανών και αρμάτων μάχης

## Παραπομπές


## Εξωτερικοί σύνδεσμοι
* British Comic Companion: Spike, Down The Tubes
* Adapting Comic Art, Down The Tubes
* Falklands 25: Operation Corporate in Comics, Down The Tubes
* Red Dagger issue by issue, Down The Tubes
* The "Space Patrol" strips in The Beezer: part 1, part 2
* Posts relating to Terry Patrick at British Comic Art

Πατρικ Τερι
Agadmator

Ο **Αντόνιο Ράντιτς** (γεν. 16 Ιουνίου 1987) είναι Κροάτης YouTuber και σκακιστής που φιλοξενεί ένα σκακιστικό κανάλι με το όνομα agadmator's Chess Channel. Από το 2021, το κανάλι του είναι το πιο δημοφιλές σκακιστικό κανάλι στο YouTube, ξεπερνώντας τους 1.000.000 συνδρομητές στις 7 Φεβρουαρίου 2021. Τα βίντεο στο κανάλι του Radić έχουν πάνω από 500 εκατομμύρια προβολές συνολικά. Στο κανάλι του, ο Radić αναλύει τόσο τους πρόσφατους όσο και τους ιστορικούς αγώνες σκακιού, εστιάζοντας συχνά σε παιχνίδια κατά τη διάρκεια μεγάλων τουρνουά, όπως το Grand Chess Tour, ή,άλλες φορές, σε ιστορικά παιχνίδια. Συνήθως, τα βίντεό του αρχίζουν με ένα χαρακτηριστικό "Γεια σε όλους!".

## Υπόβαθρο
Ο Radić, κάτοικος του Κρίσεβτσι της Κροατίας, μυήθηκε στο σκάκι σε ηλικία τεσσάρων ετών από τον παππού του Άντο Κρνίτς, μάστερ της FIDE. Ωστόσο, αργότερα σταμάτησε να παίζει και δεν επέστρεψε στο σκάκι μέχρι τα 17 του. Η κορυφαία αξιολόγηση του Radić, επιτεύχθηκε τον Ιούλιο του 2010, με μία βαθμολογία που ξεπέρασε το όριο του 2000 και συγκεκριμένα 2010. (τρέχουσα βαθμολογία 1949). Αν και δεν συμμετέχει σε πολλά διεθνή τουρνουά σκακιού, είναι ενεργός σε διάφορες διαδικτυακές σκακιστικές πλατφόρμες, συμπεριλαμβανομένων των Lichess και Chess.com.

## Κανάλι Youtube
Ο Radić ξεκίνησε αρχικά το κανάλι του στο YouTube το 2007 ενώ εργαζόταν με τον πατέρα του, ο οποίος είχε δουλειά ως βιντεογράφος γάμου. Ανέβασε βίντεο γάμου για να προωθήσει την επιχείρησή τους. Αργότερα άρχισε να δημοσιεύει σκακιστικά βίντεο το 2016. Το κανάλι του στο YouTube έγινε αρκετά δημοφιλές ώστε τα έσοδά του στο YouTube να ξεπεράσουν το κανονικό του εισόδημα το 2017 με περίπου 20.000 συνδρομητές.

Ο Radić εγκατέλειψε την κανονική του δουλειά ως βοηθός στην επιχείρηση φωτογραφίας γάμου του πατέρα του για να επικεντρωθεί στο κανάλι με πλήρη απασχόληση . Σχεδόν όλα τα βίντεο του Radić ακολουθούν την ίδια μορφή: ανασκόπηση μιας παρτίδας σκακιού. Συνήθως δημοσιεύει νέα βίντεο σε καθημερινή βάση και αξιολογεί με συνέπεια παιχνίδια από μεγάλα τουρνουά μέσα σε 24 ώρες. Πολλές από τις κριτικές του για ιστορικά παιχνίδια οργανώνονται σε σειρές, όπως οι αγώνες από τον αγώνα Παγκοσμίου Πρωταθλήματος Σκακιού 1921.Το πιο δημοφιλές του βίντεο έχει τίτλο "The Greatest Sacrifice Queen in Chess History" και είχε 6,3 εκατομμύρια προβολές μέχρι τον Αύγουστο του 2021. Στο βίντεο, αναλύει ένα παιχνίδι μεταξύ του Rashid Nezhmetdinov και του Oleg Chernikov από το 1962.

Ο Radić έχει επίσης ξεκινήσει ένα podcast που ονομάζεται The agadmator Podcast, το οποίο φιλοξενείται στο κανάλι του στο YouTube. Έχει επίσης ένα άλλο κανάλι, στο οποίο δημοσιεύει βίντεο με τον ίδιο να παίζει βιντεοπαιχνίδια. Στις 7 Φεβρουαρίου 2021, έγινε ο πρώτος δημιουργός σκακιστικού περιεχομένου που πέρασε το όριο του 1 εκατομμυρίου συνδρομητών.

## Παραπομπές


Κατηγορία:Κροάτες σκακιστές
Κατηγορία:YouTubers
Άγιος Δημήτριος Ζάρακος Λακωνίας

Ο **Άγιος Δημήτριος** Ζάρακος είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην **Κοινότητα Αγίου Δημητρίου Ζάρακος** και υπάγεται στη Δημοτική Ενότητα Νιάτων, του Δήμου Ευρώτα. Η τοπική κοινότητα Αγίου Δημητρίου είναι χαρακτηρισμένη ως αγροτικός ορεινός οικισμός, με έκταση 59,144 χμ² (2011).

## Υψόμετρο - πληθυσμός
Ο Άγιος Δημήτριος βρίσκεται σε υψόμετρο 344 μέτρων και έχει πληθυσμό 759 κατοίκων, σύμφωνα με την Απογραφή του 2011.
## Πληθυσμός

## Διοικητικές μεταβολές

## Δημοτική Ενότητα Νιάτων

## Εξωτερικοί σύνδεσμοι

* Άγιος Δημήτριος Ζάρακος Δήμου Ευρώτα Λακωνίας (βίντεο στο youtube)

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Χάρτης


Κατηγορία:Χωριά της περιφερειακής ενότητας Λακωνίας
Κατηγορία:Δήμος Ευρώτα
Βλαχιώτης Λακωνίας

Ο **Βλαχιώτης** είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην *κοινότητα Βλαχιώτη* και υπάγεται στη Δημοτική Ενότητα Έλους, του Δήμου Ευρώτα.

## Υψόμετρο - πληθυσμός
Ο **Βλαχιώτης Λακωνίας** βρίσκεται σε υψόμετρο 21 μέτρων και έχει πληθυσμό 1.989 κατοίκων  ,σύμφωνα με την Απογραφή του 2021.

## Δημοτική Ενότητα Έλους

## Διοικητικές μεταβολές

## Εξωτερικοί σύνδεσμοι
* ΒΛΑΧΙΩΤΗΣ ΛΑΚΩΝΙΑΣ (βίντεο στο youtube)

## Παραπομπές


Κατηγορία:Κωμοπόλεις της περιφερειακής ενότητας Λακωνίας
Κατηγορία:Δήμος Ευρώτα
Κλειστό κύκλωμα τηλεόρασης

250px|μικρογραφία|Κάμερες παρακολούθησης
**Κλειστό κύκλωμα τηλεόρασης** (**CCTV** - **C**losed-**c**ircuit **t**ele**v**ision) ονομάζεται το σύστημα μετάδοσης σήματος σε περιορισμένο σύνολο δεκτών. Διαφέρει από το τηλεοπτικό σήμα καθώς δεν μεταδίδεται ανοικτά, αν και χρησιμοποιεί πλέγμα ενσύρματων ή ασύρματων συνδέσεων. Ο όρος χρησιμοποιείται συχνότερα στο σύστημα συνεχούς παρακολούθησης για λόγους ασφαλείας.

Η παρακολούθηση δημοσίων αλλά και ιδιωτικών χώρων είναι διαδεδομένη και στην Ελλάδα επιτρεπόταν βάσει του νόμου 2472/1997 που τροποποιήθηκε με τον Ν.4624/2019 περί δικαιωμάτων προσωπικού χαρακτήρα. Η παρακολούθηση έχει προκαλέσει ζητήματα ιδιωτικότητας.

Εξελιγμένα συστήματα παρακολούθησης, χρησιμοποιούν ψηφιακές συσκευές εγγραφής βίντεο (DVR), παρέχοντας εγγραφή και αποθήκευση για πολλά χρόνια, με ποικιλία επιλογών ποιότητας και απόδοσης και επιπλέον δυνατότητες (όπως ανίχνευση κίνησης και ειδοποιήσεις μέσω email). Πιο πρόσφατα, αποκεντρωμένες κάμερες IP, εξοπλισμένες με αισθητήρες megapixel, υποστηρίζουν εγγραφή απευθείας σε συσκευές αποθήκευσης συνδεδεμένες στο δίκτυο με εντελώς αυτόνομη λειτουργία.

Σύμφωνα με μια εκτίμηση, θα χρησιμοποιούνται περίπου 1 δισεκατομμύριο κάμερες παρακολούθησης παγκοσμίως έως το 2021. Περίπου το 65% αυτών των καμερών είναι εγκατεστημένες στην Ασία.

## Παραπομπές


## Εξωτερικοί σύνδεσμοι
* 

Κατηγορία:Δημόσια ασφάλεια
Κατηγορία:Βίντεο
Γενικές εκλογές στη Λιβύη 2021

Οι γενικές εκλογές στη Λιβύη έχουν προγραμματιστεί να διεξαχθούν στις 24 Δεκεμβρίου 2021.   Προηγουμένως είχαν προγραμματιστεί εκλογές για τις αρχές του 2019,  καθυστέρησαν λόγω στρατιωτικών επιχειρήσεων από τον Χαλίφα Χαφτάρ στην Τρίπολη, αφού είχαν προγραμματιστεί νωρίτερα για τις 10 Δεκεμβρίου 2018.  Οι εκλογές προορίζονται να είναι προεδρικές και βουλευτικές.

Τα τέσσερα άτομα που συμφώνησαν στην αρχική συμφωνία τον Μάιο του 2018 ήταν: ο Φαγέζ αλ Σαράζ (αναγνωρισμένος από τα Ηνωμένα Έθνη ως πρωθυπουργός), ο Χαλίφα Χαφτάρ (επικεφαλής του εθνικού στρατού της Λιβύης), ο Aguila Saleh Issa (επικεφαλής της Βουλής των Αντιπροσώπων) , και Khalid al-Mishri (επικεφαλής του Ύπατου Συμβουλίου της Επικρατείας).

Επρόκειτο για εκλογές που δεν διεξήχθησαν ποτέ, λόγω των στρατιωτικών επιχειρήσεων.
 

## Παραπομπές


Κατηγορία:Εκλογές στη Λιβύη
Επίθεση αυτοκτονίας

**Επίθεση αυτοκτονίας** είναι κάθε βίαιη επίθεση, που συνήθως περιλαμβάνει έκρηξη, κατά την οποία οι επιτιθέμενοι αποδέχονται τον θάνατό τους ως άμεσο αποτέλεσμα της επίθεσης. Οι επιθέσεις αυτοκτονίας συμβαίνουν σε όλη την ιστορία, συχνά ως μέρος μιας στρατιωτικής εκστρατείας (όπως με τους Ιάπωνες πιλότους καμικάζι του 1944-1945 κατά τη διάρκεια του Β' Παγκοσμίου Πολέμου), και πιο πρόσφατα ως μέρος των τρομοκρατικών ενεργειών (όπως οι επιθέσεις της 11ης Σεπτεμβρίου).

Συνολικά 4.814 επιθέσεις αυτοκτονίας σημειώθηκαν σε περισσότερες από 40 χώρες, σκοτώνοντας πάνω από 45.000 ανθρώπους μεταξύ 1981 και Σεπτεμβρίου 2015. Κατά τη διάρκεια αυτής της περιόδου, το ποσοστό τέτοιων επιθέσεων αυξήθηκε από μέσο όρο τρεις ετησίως τη δεκαετία του 1980 σε περίπου μία το μήνα τη δεκαετία του 1990 σε σχεδόν μία την εβδομάδα από το 2001 έως το 2003 σε περίπου μία την ημέρα από το 2003 έως το 2015.

Οι επιθέσεις αυτοκτονίας τείνουν να είναι πιο θανατηφόρες και καταστροφικές από άλλες τρομοκρατικές επιθέσεις  επειδή δίνουν στους δράστες τη δυνατότητα να αποκρύπτουν όπλα, να κάνουν προσαρμογές της τελευταίας στιγμής και δεν απαιτούν απομακρυσμένη ή καθυστερημένη έκρηξη, σχέδια διαφυγής ή ομάδες διάσωσης. Αποτελούσαν μόνο το 4% όλων των τρομοκρατικών επιθέσεων σε όλο τον κόσμο μεταξύ 1981 και 2006, αλλά προκάλεσαν το 32% όλων των θανάτων που σχετίζονται με την τρομοκρατία (14.599). Το 90 % αυτών των επιθέσεων σημειώθηκαν στο Αφγανιστάν, το Ιράκ, το Ισραήλ, την Παλαιστίνη, το Πακιστάν και τη Σρι Λάνκα.  Συνολικά, από τα μέσα του 2015, περίπου τα τρία τέταρτα όλων των επιθέσεων αυτοκτονίας συνέβησαν σε τρεις μόνο χώρες: το Αφγανιστάν, το Πακιστάν και το Ιράκ.

Οι επιθέσεις αυτοκτονίας έχουν περιγραφεί (από τον W. Hutchinson) ως όπλο ψυχολογικού πολέμου με ποικίλα κίνητρα.

## Παραπομπές


Κατηγορία:Μέθοδοι αυτοκτονίας
Κατηγορία:Τρομοκρατία
Κύστη μικροφυκών

Οι **ομάδες μικροφυκών** που σχηματίζουν κύστεις είναι οι εξής: κυανοβακτήρια (Blue-Green Algae / Cyanobacteria), δινομαστιγωτά (*Dinophyta*), χλωροφύκη (*Green Algae*), ευγληνοειδή (*Euglenophyta*), κρυπτομονάδες (*Cryptophyta*) .

Οι κύστεις ή ακινέτια (όπως αναφέρονται στα κυανοβακτήρια) είναι εξειδικευμένα αγενή κύτταρα σε λανθάνουσα κατάσταση που αναπτύσσονται από ενεργώς αυξανόμενα κύτταρα μετά από συσσώρευση προϊόντων αφομοίωσης και ελάττωση των θυλακοειδών. Υπάρχουν και διαπαυσιακές κύστεις (όπως αναφέρονται στα δινομαστιγωτά) όπου προκύπτουν από εγγενή κύτταρα. Η μορφολογία τους είναι χαρακτηριστική για τα διάφορα είδη ή γένη . Γενικά, κατά το σχηματισμό των κύστεων, τα κύτταρα διευρύνονται, μεγεθύνονται, συσσωρεύουν αποταμιευτικές ουσίες, αναπτύσσουν παχιά κυτταρικά τοιχώματα και αναστέλλουν τον ενεργό μεταβολισμό τους. Σε κάποιες ομάδες φυκών η δημιουργία των κύστεων συνεπάγεται απώλεια μαστιγίου. Αυτή η αύξηση της κυτταρικής πυκνότητας συμβάλλει στην ταχεία απόθεση των κυττάρων στα ιζήματα, όπου οι κύστεις μπορούν να διατηρηθούν μέχρις ότου οι συνθήκες θα επιτρέψουν την βλάστησή τους ή να διαχειμάσουν.

Οι κύστεις επιτρέπουν την επιβίωση των μικροφυκών που τις σχηματίζουν σε αντίξοες συνθήκες, όπως τις χειμερινές συνθήκες, και τη συνέχιση της αύξησης αυτών με τη βελτίωση των συνθηκών. Μπορούν να παραμείνουν σε αυτή την κατάσταση για πολύ καιρό.

Το περιβαλλοντικό ερέθισμα μεταξύ των διαφόρων ομάδων μικροφυκών που επάγει το σχηματισμό κύστεων ποικίλλει και μπορεί να αφορά τα θρεπτικά άλατα, την ακτινοβολία, τη φωτοπερίοδο ή τη θερμοκρασία. Σε ορισμένες περιπτώσεις, συγκεκριμένες βακτηριακές συνεργιστικές «ενώσεις» φαίνεται να προωθούν τον σχηματισμό κύστεων .

Σε ορισμένα κυανοβακτήρια η παραγωγή ακινετίων (κύστεων) πιθανόν προωθείται από χαμηλά επίπεδα κυτταρικού φωσφόρου, ενώ η θερμοκρασία είναι πιθανώς σημαντικότερη σε άλλες περιπτώσεις. Στα δινομαστιγωτά οι διαπαυσιακές κύστεις σχηματίζονται κατά την εγγενή αναπαραγωγή τους που πραγματοποιείται φυσιολογικά σε έναν ετήσιο κύκλο. Στα χλωροφυκή οι κύστεις δεν είναι βέβαιο αν είναι αποτέλεσμα εγγενούς αναπαραγωγής όπως στα δινομαστιγωτά. Στα ευγληνοειδή, η παραγωγή κύστεων προκαλείται από χαμηλά επίπεδα θρεπτικών, ξηρασία, πολύ υψηλή ένταση φωτός ή από χαμηλούς λόγους αζώτου προς φώσφορο στο περιβάλλον ενώ στις κρυπτομονάδες φαίνεται ότι προωθείται από υψηλά επίπεδα φωτός σε συνδυασμό με ανεπάρκεια αζώτου .

## Παραπομπές


Κατηγορία:Φυκολογία
Καρίμ Αντεγέμι

Ο **Καρίμ Αντεγέμι** (*Karim Adeyemi*, 18 Ιανουαρίου 2002) είναι Γερμανός ποδοσφαιριστής ο οποίος αγωνίζεται ως επιθετικός για λογαριασμό της Μπορούσια Ντόρτμουντ και της εθνικής ομάδας της Γερμανίας.

Σε ηλικία 8 ετών πέρασε από τις ακαδημίες της Μπάγερν Μονάχου, αλλά μετά από δύο χρόνια αποχώρησε καθώς παρουσίασε προβλήματα συμπεριφοράς και το 2012 πήγε στην ακαδημία της ΣπΦγγ Ουντερχάχινγκ. Από εκεί τον αγόρασε η Σάλτσμπουργκ έναντι 3 εκατομμυρίων ευρώ. Τους επόμενους 18 μήνες αγωνίστηκε τόσο με την αδελφική ομάδα της Σάλτσμπουργκ, την ΦΚ Λίφερινγκ, όσο και την νεανική ομάδα της Σάλτσμπουργκ. Το 2020, μετά την αποχώρηση Χάαλαντ και Μιναμίνο, βρήκε θέση στην κύρια ομάδα. Τον Μάιο του 2022 αποκτήθηκε από την Μπορούσια Ντόρτμουντ.

Ο Αντεγέμι γεννήθηκε στο Μόναχο από Νιγηριανό πατέρα και Ρουμάνα μητέρα. Διάλεξε να εκπροσωπήσει τη Γερμανία στις νεανικές ομάδες και πραγματοποίησε το ντεμπούτο του με την εθνική ανδρών τις 5 Σεπτεμβρίου 2021, όπου σκόραρε στις καθυστερήσεις.

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Εθνικής Γερμανίας Κ21
Κατηγορία:Επιθετικοί ποδοσφαιριστές
Κατηγορία:Πρόσωπα νιγηριανής καταγωγής
Κατηγορία:Γερμανοί ρουμανικής καταγωγής
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ξένοι ποδοσφαιριστές στην Αυστρία
Κατηγορία:Γερμανοί ποδοσφαιριστές στο εξωτερικό
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Παγκοσμίου Κυπέλλου 2022
Όρη της Ιουδαίας

thumb|Άποψη των Ιουδαϊκών Λόφων κοντά στην Ιερουσαλήμ
Τα **Όρη της Ιουδαίας**, ή οι **Ιουδαϊκοί Λόφοι** ( *Χαρέι Γεχουντά*) ή τα **Όρη της Χεβρώνας** ( *Τζιμπάλ Αλ Χαλίλ* (κυρ. «Τα Όρη Χαλίλ»)), είναι οροσειρά στο Ισραήλ και τη Δυτική Όχθη στην οποία βρίσκεται η Ιερουσαλήμ και αρκετές άλλες βιβλικές πόλεις. Τα βουνά φτάνουν σε ύψος 1.026 μέτρων. Τα Όρη της Ιουδαίας μπορούν να διαχωριστούν σε διάφορες υποπεριοχές, όπως η κορυφογραμμή Λόφων της Χεβρώνας, η κορυφογραμμή της Ιερουσαλήμ και οι πλαγιές της Ιουδαίας. Αυτά τα βουνά αποτέλεσαν την καρδιά του Βασιλείου του Ιούδα, όπου εμφανίστηκαν οι πρώτοι Εβραϊκοί οικισμοί.

Στην αρχαιότητα, τα Όρη της Ιουδαίας ήταν η εδαφική κληρονομιά της φυλής του Ιούδα και η ενδοχώρα του πρώην Βασιλείου του Ιούδα.

## Παραπομπές


## Εξωτερικοί σύνδεσμοι

*
* Εικόνες
* Όρη της Ιουδαίας & Ιερουσαλήμ
* Symbolism and Landscape: The Etzion Bloc in the Judaean Mountains, Yossi Katz and John C. Lehr

Ιουδαιας Ορη
Οργανισμός Αντισεισμικού Σχεδιασμού και Προστασίας

Ο **Οργανισμός Αντισεισμικού Σχεδιασμού και Προστασίας** (**ΟΑΣΠ**) είναι Νομικό Πρόσωπο Δημοσίου Δικαίου, που ιδρύθηκε στις το 1983, μετά από τους καταστροφικούς σεισμούς στη Θεσσαλονίκη το 1978 και τις Αλκυονίδες το 1981, με σκοπό την αντισεισμική προστασία της χώρας. Υπαγόταν στο Υπουργείο Υποδομών και Μεταφορών. Από τις 9 Σεπτεμβρίου 2021 υπάγεται στο Υπουργείο Κλιματικής Κρίσης και Πολιτικής Προστασίας

## Παραπομπές



Κατηγορία:Νομικό Πρόσωπο Δημοσίου Δικαίου
Οργανισμός Διαχείρισης Δημοσίου Χρέους

Ο **Οργανισμός Διαχείρισης Δημοσίου Χρέους** (**Ο.Δ.ΔΗ.Χ.**) είναι Νομικό Πρόσωπο Δημοσίου Δικαίου. Ιδρύθηκε το 1998 με τον ν.2628/6.7.1998 και λειτουργεί βάσει των 3965/18.5.2011 (ΦΕΚ 113 Α’) και 4223/31.12.2013 (ΦΕΚ 287 Α').  Σκοπός του είναι η διαχείριση του χρέους της γενικής κυβέρνησης και των φορέων του ευρύτερου δημοσίου τομέα, η επίτευξη των βέλτιστων δυνατών δανειακών συμβάσεων και η διαχείριση του χαρτοφυλακίου του χρέους.

## Παραπομπές


Κατηγορία:Υπουργείο Οικονομικών (Ελλάδα)
Μόντεστι Μπλέιζ

**Μόντεστι Μπλέιζ** (**Modesty Blaise**) είναι γυναικείος φανταστικός χαρακτήρας κόμικς, επινόησης του Βρετανού συγγραφέα Peter O'Donnell (1920 – 2010). Ο χαρακτήρας της Blaise εμφανίστηκε, επίσης, στον κινηματογράφο τρεις φορές (1966, 1982 και 2003). 
## Συντελεστές
Εικονογράφοι της, υπήρξαν, αρχικά ο Jim Holdaway και, εν-συνεχεία, μεταξύ άλλων, οι Enrique Badia Romero (1969), John M. Burns, Neville Colvin (1980 - 1986), Πάτρικ Ράιτ, Dan Spiegle, Dick Giordano. Τα σχέδια του Φρανκ Χάμπσον δεν εγκρίθηκαν, ως «μη αρκετά σέξι». Η σειρά πρωτοεμφανίστηκε στις 13 Μαΐου 1963 ως στριπ της Λονδρέζικης εφημερίδας *Evening Standard*. Παράχθηκε, κύρια, από τις εκδοτικές εταιρείες Hall Syndicate (1966 – 1967) και Los Angeles Times Syndicate (1976 – 1980), διανεμήθηκε δε σε ολόκληρο τον κόσμο, για να τερματιστεί στις 7 Ιουλίου 2002. Η εταιρεία Titan Books παρήγαγε κατά το χρονικό διάστημα 1984 – 1988 οκτώ τόμους με ανατυπώσεις της έκδοσης, που περιείχαν επεισόδια της περιόδου 1963 – 1974. Ο δεύτερος εικονογράφος της σειράς, Enrique Romero, εξέδωσε ένα graphic novel με πρωταγωνίστρια τη Modesty Blaise, το 2002.

## Υπόθεση
Η ιστορία της ομώνυμης ηρωίδας αναφέρεται στις περιπέτειες μίας νέας γυναίκας με πολλά ταλέντα αλλά και ύποπτο παρελθόν, η οποία τάσσεται στη μάχη κατά του εγκλήματος με τη βοήθεια του συντρόφου της, Willie Garvin. Το 1945 ένα μικρό κορίτσι διαφεύγει από στρατόπεδο προσφύγων της Ελλάδας με τη βοήθεια ενός Ούγγρου πολιτικού φυγάδα ονόματι Lob, ο οποίος και της χαρίζει το όνομα Modesty, για να προσθέσει η ίδια, αργότερα, ως επώνυμό της, το Blaise, βασισμένο στις ιστορίες του Βασιλιά Αρθούρου. Όταν η Modesty έγινε 12 ετών, ο Lob πέθανε και εκείνη βρέθηκε στην Ταγγέρη όπου αργότερα ηγήθηκε μίας ομάδας εγκληματιών και της έδωσε παγκόσμια φήμη. Γνώρισε τον φίλο της, Willie Garvin, με τον οποίο δεν διατηρεί ερωτικό δεσμό. Απέκτησε τη Βρετανική υπηκοότητα μετά το γάμο της (και εν-συνεχεία διαζύγιο) με έναν Άγγλο. Όταν είχαν αποκτήσει αρκετά χρήματα, αυτή και ο σύντροφός της αποσύρθηκαν από την παρανομία και δέχθηκαν μία πρόταση των Μυστικών Υπηρεσιών της Μεγάλης Βρετανίας, να στρατολογηθούν στις τάξεις της. Από το σημείο αυτό, η υπόθεση αποκτά το κύριο ενδιαφέρον της, καθώς οι δύο πρωταγωνιστικές φιγούρες παρασύρονται σε αστυνομικές περιπέτειες ανά την υφήλιο.

## Παραπομπές


## Εξωτερικοί σύνδεσμοι
* The Complete Modesty Blaise Dossier
* Modesty Blaise book bibliography
* Kristy Valenti's three-part article on Peter O'Donnell - Part one, Part Two and Part Three at comiXology
* The real Modesty
* The Once and Future Princess (in German - English section incomplete)
* Kent Hedlundh's Modesty Blaise site (interviews with Peter O'Donnell, lists of all the comic strip stories, etc.)
* The Modesty Blaise Book Covers Site (information on the books, with graphics of the many different printings)
* Titan Books' Modesty reprints

Μπλειζ Μοντεστι
Στέφαν Καρατζά

Ο **Στέφαν Τοντόροβ Ντίμοβ** (βουλγαρικά: Стефан Тодоров Димов), γνωστός ως **Στέφαν Καρατζά**, (Стефан Караджа) ήταν Βούλγαρος, σήμερα εθνικός ήρωας, επαναστάτης του βουλγαρικού εθνικοαπελευθερωτικού κινήματος και βοεβόδας.

Η κορυφή Στέφαν Καρατζά στην χερσόνησο της Ανταρκτικής πήρε το όνομά της από τον επαναστάτη.

## Βιογραφία
Γεννήθηκε στις 11 Μαΐου 1840 στο χωριό Ιτσμέ (σήμερα Στέφαν Καρατζόβο) της Οθωμανικής αυτοκρατορίας, στην περιοχή της Γιάμπολ. Ο πατέρας του, Τοντόρ Ντίμοβ, ήταν εγγονός του ευγενή της Στράντζα, Νικόλα Ουζούνοβ, ο οποίος πέθανε το 1817. Ο Νίκολα Ουζούνοβ ήταν ένας από τους υποκινητές της υποθετικής εξέγερσης της Στράντζα του 1810, που συνδέθηκε με την καταστροφή του πλούσιου τουρκικού χωριού Καράεβρεν (τώρα Μπλίζνακ) στη Στράντζα από τους Κούρδους.

Εντάχτηκε στην Πρώτη Βουλγαρική λεγεώνα και έπειτα, το 1867, στην Δεύτερη Βουλγαρική λεγεώνα, όπου την εγκατέλειψε τον επόμενο χρόνο για να συστήσει μαζί με τον Χατζί Ντιμίταρ δική τους τσέτα. Με την τσέτα τους πέρασαν τον Δούναβη και έδωσαν πολλές νικηφόρες μάχες με τους Τούρκους, σε κάποια από αυτές πιάστηκε αιχμάλωτος από τους Οθωμανούς. Ο Καρατζά οδηγήθηκε στο Ρούσε όπου καταδικάστηκε σε θάνατο και πέθανε διά απαγχονισμού.

## Παραπομπές


Κατηγορία:Βούλγαροι επαναστάτες του 19ου αιώνα
Κατηγορία:Βούλγαροι βοεβόδες
Μαλαγασική μοσχογαλή

Η **Μαλαγασική μοσχογαλή** (επιστ. ον. *fossa fossana*), επίσης γνωστή ως φαλανούκ (Μαλαγασικά, [fə̥ˈnaluk]), είναι μέλος της οικογένειας των Ευπλεριδών ενδημικό στα τροπικά δάση της Ανατολικής Μαδαγασκάρης. Παρότι ονομάζεται μοσχογαλή δεν ανήκει στην ίδια οικογένεια με τις άλλες μοσχογάλες. Είναι μικρό σαρκοφάγο θηλαστικό με μήκος 47 εκ. με την ουρά (η οποία εχει μήκος 20 εκ.) και βάρος 1,5-2 χλγ. Είναι νυκτόβιο και τρέφεται με μικρά σπονδυλωτά όπως βατράχια, φίδια και σαύρες, έντομα και αυγά πουλιών. Η περίοδος αναπαραγωγής της μαλαγασικής μοσχογαλής διαρκεί από τον Αύγουστο ως τον Σεπτέμβριο και η περίοδος κύησης διαρκεί τρεις μήνες. Γεννάει μόνο ένα μικρό κάθε χρόνο. Κατά την ιστορία της ταξινομίας της έχει τοποθετηθεί στις οικογένειες βιβερίδες(μοσχογάλες), φελίδες(γάτες) και ερπηστίδες      (μαγκούστες), αλλά πια κατατάσσεται στη δική της οικογένεια, τις ευπλευριδες. Κατατάσσεται από την IUCN ως απειλούμενο. 

## Παραπομπές

## Εξωτερικοί σύνδεσμοι

*ARKive - images and movies of the striped civet ''(Fossa fossana)''

Κατηγορία:Ευπλερίδες
Μπράιαν Κεμπ

Ο **Μπράιαν Πόρτερ Κεμπ** (αγγλικά: *Brian Porter Kemp*, 2 Νοεμβρίου 1963), είναι Αμερικανός πολιτικός και επιχειρηματίας, που υπηρετεί ως 83ος Κυβερνήτης της Τζόρτζια από τον Ιανουάριο του 2019. Είναι μέλος του Ρεπουμπλικανικού Κόμματος.  

Προηγουμένως, έχει υπηρετήσει και ως 27ος Υπουργός Εσωτερικών της Τζόρτζια από το 2010 έως το 2018, καθώς και ως Μέλος της Γερουσίας της Τζόρτζια για την 46η περιφέρεια από το 2003 έως το 2007. 

## Βιογραφία
Ο Μπράιαν Κεμπ, γεννήθηκε τον Νοέμβριο του 1963, στο Άθενς της Τζόρτζια των Ηνωμένων Πολιτειών. Αφού μεγάλωσε και φοίτησε στο Άθενς, σπούδασε αγροτική οικονομία στο Πανεπιστήμιο της Τζόρτζια, απ'όπου έλαβε πτυχίο το 1987. 

Πριν εισέλθει στην πολιτική, ήταν εργολάβος κατασκευών και οικιών. 

Ο Κεμπ, είναι παντρεμένος με την Μάρτι Άργκο, από το 1994, και έχουν μαζί 3 κόρες. 

### Πολιτική
Από το 2003 έως το 2007, υπηρέτησε ως πολιτειακός Γερουσιαστής για την 46η περιφέρεια της Γερουσίας της Τζόρτζια. 

Το 2010, διορίστηκε από τον Κυβερνήτη Σόνι Πέρντιου, ως Υπουργός Εσωτερικών της πολιτείας. Το ίδιο έτος, επιβεβαιώθηκε στην θέση αυτή, κερδίζοντας τις εκλογές του Υπουργού Εσωτερικών. Το 2014, επανεξελέγη στο αξίωμα. 

#### Κυβερνήτης της Τζόρτζια
Αφου στις Κυβερνητικές εκλογές του 2018 στην Τζόρτζια, ο Μπράιαν Κεμπ, κατάφερε να επικρατήσει με μικρή πλειοψηφία (50,2%) έναντι 48,8% της Δημοκρατικής αντίπαλου του, Στέισι Έιμπραμς, ορκίστηκε στην Ατλάντα, στις 14 Ιανουαρίου του 2019, ως 83ος Κυβερνήτης της πολιτείας της Τζόρτζια.

## Παραπομπές


Κατηγορία:Κυβερνήτες της Τζόρτζια
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Φαναράκι Αρκαδίας

Το **Φαναράκι** είναι ημιορεινό χωριό στην Πελοπόννησο και την Περιφερειακή Ενότητα Αρκαδίας.

## Γενικά στοιχεία
Το Φαναράκι βρίσκεται προς τα όρια με την Περιφερειακή Ενότητα Ηλείας ανατολικά του Λάδωνα και σε υψόμετρο 340 μέτρα. Το χωριό απέχει 41 χλμ. ΝΑ. από τη Δημητσάνα (έδρα του δήμου) και 79 χλμ. Δ.-ΒΔ. από την Τρίπολη ενώ δυτικά και νότια του περνάει η ΕΟ Τρίπολης - Ολυμπίας. 

Αναφέρεται επίσημα, μετά την απελευθέρωση, ως *Μπέχρου* το 1879 στο ΦΕΚ 50Α - 25/07/1879 να προσαρτάται στον τότε δήμο Τροπαίων. Μετονομάστηκε σε Φαναράκι το 1927 με το ΦΕΚ 179Α - 30/08/1927. Σύμφωνα με το σχέδιο Καλλικράτης μαζί με το Καστράκι αποτελούν την τοπική κοινότητα Καστρακίου που υπάγεται στην δημοτική ενότητα Τροπαίων του Δήμου Τρίπολης και σύμφωνα με την την απογραφή του 2011 απογράφησαν 27 κάτοικοι.

## Εξωτερικοί σύνδεσμοι

* Φαναράκι από το Αρχειακό και οπτικοακουστικό υλικό ερευνών της Ακαδημίας Αθηνών.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Αθανάσιος Παπαπαναγιώτου

Ο **Αθανάσιος Παπαπαναγιώτου** γεννήθηκε στους Μεταξάδες Έβρου το έτος 1886. Ήταν Ιατρός των Μεταξάδων και των γύρω περιοχών και πρώτος βουλευτής Έβρου (1926 - 1928) με το Κόμμα Δημοκρατικής Ένωσης του Αλέξανδρου Παπαναστασίου.

## Παραπομπές σημειώσεις


Κατηγορία:Βουλευτές Έβρου
Ο άρχοντας των μυγών

***Ο άρχοντας των μυγών*** (Αγγλικά: *Lord of the Flies*) είναι αλληγορικό μυθιστόρημα του Βρετανού πεζογράφου Ουίλιαμ Γκόλντινγκ. 

Ήταν το πρώτο μυθιστόρημα του Γκόλντινγκ και ο συγγραφέας δυσκολεύθηκε να πείσει τον οίκο Faber & Faber να το εκδώσει. 
Το έργο περιγράφει την καταστροφική προσπάθεια μιας ομάδας αγοριών να επιβιώσουν και να αυτοκυβερνηθούν σε ένα ακατοίκητο νησί όπου έχουν παγιδευτεί. Μέσα από αυτή την εμφανισιακά νεανική περιπέτεια, ο συγγραφέας αγγίζει θέματα όπως η σύγκρουση της ομαδικής σκέψης με την  ατομικότητα, η διαφορά μεταξύ ορθολογικών και συναισθηματικών αντιδράσεων, και η συνεχής αμφιταλάντευση του ανθρώπου ανάμεσα στο καλό και στο κακό.

*Ο άρχοντας των μυγών* μεταφέρθηκε στον κινηματογράφο (1963, 1975, 1990), στο θέατρο και στο ραδιόφωνο. 

Το μυθιστόρημα κυκλοφόρησε για πρώτη φορά στα Ελληνικά το 1981, σε μετάφραση της Ρένας Χατχούτ. Έκτοτε έχουν γίνει και άλλες εκδόσεις στα Ελληνικά.

## Παραπομπές


Κατηγορία:Μυθιστορήματα του Ουίλιαμ Γκόλντινγκ
κατηγορία:Μυθιστορήματα που έγιναν ταινίες
Τιμ Γουόλς

μικρογραφία|Ο Γουόλς κατά την διάρκεια της βασικής του στρατιωτικής εκπαίδευσης το 1981
Ο **Τίμοθι Τζέιμς Γουόλς** (αγγλικά: *Timothy James Walz*, 6 Απριλίου 1964), είναι Αμερικανός πολιτικός και πρώην εκπαιδευτικός και στρατιωτικός, που υπηρετεί ως 41ος Κυβερνήτης της Μινεσότα από τον Ιανουάριο του 2019. 

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 1η περιφέρεια της Μινεσότα, από το 2007 έως το 2019. Είναι μέλος του Δημοκρατικού Κόμματος. 

Υπήρξε υποψήφιος για την αντιπροεδρία των ΗΠΑ και συνυποψήφιος της Κάμαλα Χάρις για τις προεδρικές εκλογές του 2024.

## Βιογραφικά Στοιχεία
Ο Τιμ Γουόλς, γεννήθηκε τον Απρίλιο του 1964, στο Γουέστ Πόιντ της Νεμπράσκα των Ηνωμένων Πολιτειών, και μεγάλωσε στο Τσάντρον της Νεμπράσκα. 

Σπούδασε ποδόσφαιρο στο Πανεπιστήμιο Νοτρ Νταμ του Σάουθ Μπεντ (δεν έλαβε πτυχίο), και συνέχισε σπουδάζοντας κοινωνικές επιστήμες, στο Πολιτειακό Κολλέγιο στο Τσάντρον, λαμβάνοντας πτυχίο το 1989. Έκανε μεταπτυχιακό στην εκπαιδευτική ηγεσία στο Πολιτειακό Πανεπιστήμιο της Μινεσότα, λαμβάνοντας δίπλωμα το 2001.

Πριν ασχοληθεί με την πολιτική, εργάστηκε ως εκπαιδευτικός, καθώς και υπηρέτησε ως στρατιωτικός στην εθνοφρουρά από το 1981 έως το 2005, και αφυπηρέτησε με το βαθμό του Επιλοχία. 

Είναι παντρεμένος από το 1994, με την καθηγήτρια Αγγλικών, Γκουέν Γουίπλ, και έχουν μαζί 2 παιδιά. 

### Πολιτική

#### Μέλος της Βουλής των Αντιπροσώπων των ΗΠΑ
Τον Νοέμβριο του 2006, στις ενδιάμεσες εκλογές του Κογκρέσου, ο Γουόλς, εξελέγη με το Δημοκρατικό Κόμμα, Μέλος της Βουλής των Αντιπροσώπων των Ηνωμένων Πολιτειών για την 1η περιφέρεια της Μινεσότας. 

Επανεξελέγη στο αξίωμα, το 2008, το 2010, το 2012, το 2014 και το 2016.

##### Συμμετοχή σε κοινοβουλευτικές επιτροπές (committees)

* Επιτροπή Γεωργίας
* Επιτροπή για Υποθέσεις Βετεράνων
* Επιτροπή Μεταφορών και Υποδομών
* Επιτροπή Ενόπλων Δυνάμεων

##### Συμμετοχή σε κομματικές επιτροπές (caucuses)
* Επιτροπή Εκτάκτου Ανάγκης και Διασωστικών Υπηρεσιών (ως Πρόεδρος)
* Επιτροπή Εθνοφρουράς (ως Αντιπρόεδρος)
* Επιτροπή Ιδρύματος Φιλάθλων (ως Αντιπρόεδρος)
* Επιτροπή Απασχόλησης Βετεράνων (ως Αντιπρόεδρος)
* Επιτροπή Ισότητας ΛΟΑΤΚΙ+ (ως Μέλος)
* Επιτροπή Τεχνών (ως Μέλος)

#### Κυβερνήτης της Μινεσότα
Αφού στις Κυβερνητικές εκλογές του 2018 στην Μινεσότα, ο Τιμ Γουόλς, εξελέγη με ποσοστό 53.9% έναντι του τότε Ρεπουμπλικανού ανθυποψήφιού του Τζεφ Τζόνσον (42.4%), ορκίστηκε στο Σαιντ Πωλ, στις 7 Ιανουαρίου 2019, ως 41ος Κυβερνήτης της πολιτείας της Μινεσότας. 

Επανεξελέγη στις Κυβερνητικές εκλογές του 2022 στην Μινεσότα, με ποσοστό 52.3% έναντι 44.6% του Ρεπουμπλικανού ανθυποψήφιού του Σκοτ Τζένσεν.

## Εκλογικό ιστορικό

## Παραπομπές


Κατηγορία:Κυβερνήτες της Μινεσότα
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί εκπαιδευτικοί
Κατηγορία:Αμερικανοί στρατιωτικοί
__ΕΥΡΕΤΗΡΙΟ__
Έβανσβιλ (Ιντιάνα)

Το **Έβανσβιλ** είναι πόλη της πολιτείας Ιντιάνα των ΗΠΑ, έδρα της Κομητείας Βάντερμπεργκ. Το Έβανσβιλ, με πληθυσμό 118.000 κατοίκους (εκτίμηση του 2019), είναι η τρίτη σε πληθυσμό πόλη της Ιντιάνα μετά την πρωτεύουσα Ιντιανάπολις και το Φορτ Γουέιν. Είναι ακόμη η μεγαλύτερη πόλη στη νότια Ιντιάνα και το κέντρο της εμπορικής, οικονομικής και πολιτιστικής δραστηριότητας της νοτιοδυτικής Ιντιάνα.

Η πόλη πήρε το όνομά της προς τιμή του στρατηγού (τότε συνταγματάρχη) Ρόμπερτ Μόργκαν Έβανς (1782-1842) Επειδή βρίσκεται δίπλα στο τόξο ενός μαιάνδρου του ποταμού Οχάιο, αποκαλείται συχνά και «Κοιλάδα του Μισοφέγγαρου» ("Crescent Valley") ή «Ποταμόπολη» ("River City"). Μια ένδειξη για το μεγαλειώδες θέαμα του ποταμού Οχάιο είναι ότι παλαιοί Γάλλοι εξερευνητές της περιοχής τον ονόμασαν *La Belle Rivière* (= «ο Όμορφος ποταμός»). Η περιοχή κατοικείτο επί χιλιάδες χρόνια από διάφορες φυλές Ινδιάνων, τουλάχιστον από το 8000 π.Χ.. Η σημερινή τοποθεσία Έιντζελ Μάουντς υπήρξε μόνιμος καταυλισμός του Μισσισσίππειου πολιτισμού από το 1000 μ.Χ. έως το 1400 μ.Χ. περίπου. Η σημερινή πόλη ιδρύθηκε το 1812.

Τρεις εταιρείες εισηγμένες στο Χρηματιστήριο της Νέας Υόρκης και άλλες τρεις εισηγμένες στο NASDAQ έχουν τα κεντρικά γραφεία τους στο Έβανσβιλ. Στην πόλη ιδρύθηκε το «Aztar», το παλαιότερο καζίνο σε όλη την Ιντιάνα, που λειτουργεί και σήμερα μετονομασμένο σε «Tropicana Evansville». Από την άλλη, υπάρχει από το 1928 και ο Ζωολογικός και Βοτανικός Κήπος του Μέσκερ Παρκ, ένας από τους παλαιότερους της Ιντιάνα. Η πόλη έχει αρκετά ανώτερα και ανώτατα εκπαιδευτικά ιδρύματα. Το Πανεπιστήμιο του Έβανσβιλ στο ανατολικό μέρος της πόλεως είναι ιδιωτικό, ενώ το Πανεπιστήμιο της Νότιας Ιντιάνα. Η πόλη διαθέτει επίσης τη μεγάλη «Δημόσια Βιβλιοθήκη Έβανσβιλ-Βάντερμπεργκ». Το 2008 η Έβανσβιλ ψηφίσθηκε η καλύτερη πόλη στη χώρα για «να ζεις, να εργάζεσαι και να παίζεις» από τους αναγνώστες του ιστότοπου του Οίκου Kiplinger, ενώ το 2009 ως η 11η καλύτερη.

## Παραπομπές


## Εξωτερικοί σύνδεσμοι
* 
* Το Έβανσβιλ της Ιστορίας
* Το Έβανσβιλ στα *[[Βικιταξίδια]]*

Κατηγορία:Πόλεις της Ιντιάνα
Κατηγορία:Έδρες κομητειών της Ιντιάνα